Mame imepỹ ke ropa typoetory tõ tamorepase Jezu a . Ynara tykase ynororo eya xine : — Ritonõpo enetuputyryhtao oya xine Oesẽkõme , otyorõmatorỹko mana . Aomiponahxo exĩko matose yronymyryme . Iporutatoh sã Ritonõpo omiry okurohtao xine mana . Moro iporutatoh zoxie ahtao tiriiku maro emero porutãko mana . Wyime exĩko tokeise ahtao . Moro sã exĩko Ritonõpo omiry okurohtao xine mana , tykase Jezu eya xine .
